text: Vejle Boldklub Kolding fyrer træneren
  08 januar 2013 kl. 08.42
  Cheftræner Nicolai Wael er blevet fyret i Vejle Boldklub Kolding.
  Vejle Boldklub Kolding har med øjeblikkelig virkning fyret træner Nicolai Wael.
  - Vi har foretaget en grundig evaluering generelt og set på, hvordan vi kan styrke os maksimalt til et forår, hvor målet er oprykning til Superligaen. På den baggrund har VBK valgt at fritstille cheftræner Nicolai Wael, siger sportschef Mads Bro Hansen.
  - Kim Brink har indvilget i at overtage cheftrænerrollen frem til sæsonafslutningen. Kim Brink er en kapacitet i fodbolddanmark og kommer med både stor sportslig indsigt og den fornødne erfaring til at guide os igennem en svær oprykningskamp, siger formand i Vejle Boldklub Kolding Lars Skou.
  